184-216 O ya bona he, ha o utlwisise feela moo, motswalle. Ke Modimo O le mong feela ka pheletso tse tharo. Pheletso ya Bontate, ya Bora, le Moya o Halalelang, ke Modimo O na ola. Mme ha a re, "E yang le bakolobetse ka Lebitso la Ntate le Mora le Moya o Halalelang," e ne ele Jesu Kreste. Mme ke lona lebaka le etsang hore re kolobetse ka Lebitso la Jesu. Jwale, sheba, ha re fumane kolobetso. Kolobetso ya pele e nkileng sebaka ho Selekane se Setjhae ne ele ya Johanne Mokolobetsi. Na seo ke nnete? (Ke tla beha sena mona.) O ya bona, o lokela ho utlwisisa Bomodimo pele o ka utlwisisa kolobetso. Ke Johanne Mokolobetsi, kolobetso ya pele. Kolobetso ya bobedi e nkile sebaka ho Diketso 2:38, moo ba neng ba kolobetswa ka Lebitso la Jesu Kreste kerekeng e ntjha. Ya bobedi ho ntlo ya Kornele, kapa tjhe ... ntshwarele lona, Masamaria, Diketso 7:48 le 49. Le Diketso 10:49 ke moo kolobetso e leng teng. Mme kolobetso e latelang eo ho buuwang ka yona ke ho bitsa mabitso kapa maemedi, e ne ele ho Diketso 19:5.